Document ID: /roh_data/filtered/fineweb-2-filterrobots_roh.jsonl.gz/16267

Tgi che vul contemplar sto cumbatter
Il pli emprim s'empleneschan – logicamain – las planiras. Betg mintga plaz sin la planira è dentant tuttina popular: Cunzunt ils plazs sper ils passagis èn tschertgads. E quai cunzunt perquai che quests plazs èn adattads bain per contemplar l'autra glieud che passa.
Tgi che vul in da quests plazs populars sto dentant esser pront da dar cun ils cumbels e cumbatter. Uschia datti visitaders che defineschan lur cunfins cun bindels ed i dat perfin pitschnas dispitas da territori. La fin finala vegnan ils visitaders però perina e mintgin ch'ha ses plaz.
Ina giada in plaz – adina in plaz
E per fortuna n'han betg tuts il medem gust. Uschia datti er blers che desidereschan da metter si lur tenda en in spazi pli ruassaivel, nua ch'ins è pli lunsch davent da la musica e da las grondas massas da glieud.
I n'importa betg tge preferientschas ch'ins ha, i para che tgi ch'è ina giada sa decidì per in plaz, stat er fidaivel a quel. Uschia vul la gronda part dals visitaders metter si la tenda en il medem lieu sco ils onns avant.
RR open air Lumnezia live